कल से 15 हजार को चैनल, 19 हजार लोगों को सब्सिडी में परेशानी
14 हजार सेट टॉप बॉक्स लगे हैं
शहरी क्षेत्र में सेट टॉप बॉक्स लगाने का काम बीते दिनों तेजी से हुआ है। शहरी क्षेत्र में लगभग काम पूरा हो गया है 14 हजार घरों में सेट टॉप बॉक्स लग चुके हैं। लेकिन मुलताई, आमला , चिचोली समेत अन्य क्षेत्रों में सेट टॉप बॉक्स लगने बाकी हैं। इन क्षेत्रों में 15 हजार सेट टॉप बॉक्स लगाने का काम चल रहा है। आमला में लगभग 4 हजार बॉक्स लगने बाकी हैं। वहीं अन्य जगहों पर भी 3 से 4 हजार बॉक्स लगने बाकी हैं। ऐसे में इन लोगों को चैनल देखने में परेशानियां आ सकती हैं।
जिले में 19 एजेंसी, 1 लाख 8 हजार कनेक्शन
जिले में 19 गैस एजेंसियां हैं। इन पर लिंक जोड़ने का काम चल रहा था। जिन लोगों की लिंक नहीं जुड़ी है, वे बैंक पास बुक का रिकार्ड नहीं दे रहे हैं। एजेंसी पर जिनके बैंक एकाउंट की जानकारी नहीं है। इसी कारण इन्हें सब्सिडी किस तरह दी जाए, इसका हल नहीं निकल रहा है। 19517 कनेक्शनों की लिंक नहीं जुड़ी है। ऐसे में यदि 1 जनवरी से बिना सब्सिडी का सिलेंडर लेना पड़ा तो हर सिलेंडर पर 203 रुपए अधिक चुकाने पड़ेंगे। इस तरह 19517 लोग एक साथ एक सिलेंडर लेते हैं तो 39 लाख 61951 रुपए अधिक चुकाने पड़ेंगे।
19 हजार 517 रसोई गैस कनेक्शनधारियों की लिंक नहीं जुड़ी है। 1 जनवरी तक लिंक जोड़ी जानी थी। लेकिन काम पूरा नहीं हो पाया है। यदि लिंक नहीं जुड़ पाती है तो भविष्य में सब्सिडी वाले सिलेंडर एजेंसियों से नहीं दिए जा सकेंगे। जल्द अपने गैस कनेक्शन की लिंक जुड़वाने के लिए एजेंसी में दस्तावेज जमा करें। डीएस मुझाल्दा, खाद्य एवं नागरिक आपूर्ति अधिकारी
शहरी क्षेत्र में सेट टॉप बॉक्स लगाने का काम लगभग पूरा हो गया है। 14 हजार सेट टॉप बॉक्स लग हैं। मुलताई में काम चालू कर दिया है। आमला, मुलताई, चिचोली समेत अन्य जगहों पर 15 हजार सेट टॉप बॉक्स लगना बाकी है। इन जगहों पर तेजी से सेट टॉप बॉक्स लगाए जाएंगे। हेमंत शेंडे, अध्यक्ष , केबल ऑपरेटर संघ
भास्कर संवाददाता | बैतूल
जिले के 15 हजार लोगों को टीवी चैनल देखने में परेशानियां आ सकती हैं, वहीं 19 हजार लोगों को बिना सब्सिडी वाले गैस सिलेंडर खरीदने पड़ सकते हैं। दरअसल सेट टॉप बॉक्स लगाने और रसोई गैस कनेक्शन लिंक करवाने की 31 दिसंबर को आखिरी तारीख है। एक तारीख तक जिन लोगों के खाते लिंक नहीं होते हैं, उन्हें महंगी गैस मिलेगी, वहीं जिन लोगों के सैट टॉप बॉक्स नहीं लगे हैं उन्हें चैनल देखने में परेशानियां हो सकती हैं।
जिले में 1 लाख 8 हजार 370 रसोई गैस कनेक्शन हैं। डीबीटीएल योजना के तहत इन रसोई गैस कनेक्शनधारियों की लिंक बैंक एकाउंट और आधार कार्ड से जोड़ने का काम चल रहा है। अब योजना लागू हो चुकी है लेकिन जिले के 19517 कनेक्शनधारियों की लिंक अब तक बैंक एकाउंट से नहीं जुड़ी है। खाद्य एवं नागरिक आपूर्ति विभाग लिंक जोड़ने के लिए लगातार प्रयास कर रहा है। बार-बार डेट बढ़ाई जा रही है। अप्रैल, फिर जून और फिर अगस्त में तीन बार तारीखें बढ़ाई लेकिन अब भी इन कनेक्शनधारियों के डॉक्यूमेंट नहीं मिलने, पते पर लोग नहीं मिलने या ट्रांसफर हो जाने के कारण लिंक नहीं जुड़ पाई। अब एक बार फिर लिंक जोड़ने की अंतिम तारीख 31 दिसंबर रखी है। लेकिन अब तक 19517 कनेक्शनधारियों की लिंक नहीं जुड़ पाई है।
इसी तरह जिले के केवल आधे केबल कनेक्शनधारियों के पास सेट टॉप बॉक्स है। 15 हजार लोगों के घरों में बॉक्स नहीं लगे हैं। इन्हें एक जनवरी के पहले तक बॉक्स लगाना है, नहीं तो इनके घरों में चैनल नहीं आएंगे।
hin_Deva hin_Deva hin_Deva awa_Deva hin_Deva hin_Deva hin_Deva mai_Deva hin_Deva hin_Deva hin_Deva